Иван Вазов
Мусала

chitanka.info

Високо възвишавай се,

о, гордий великан,

надменно устремявай се

в небесний океан!

Що гледаш там отгоре ти,

из хаосите там?

Що дириш в кръгозорите,

внимателен и ням?

Велик си, не постигаш се,

но казал би човек —

на пръсти йощ повдигаш се,

да видиш по-далек.

— Защо ми искаш тайните? —

каза гигантът стария, —

изглеждам аз безкрайните

граници на България!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.